Сопран
Сопран (или сопрано) е най-високият женски певчески глас, честота на основния хармоник (тон) на който е от 261 до 1046 Hz.

В хоровата хармония сопранът е най-високият вокал и по-често, в сравнение с останалите гласове, води мелодичната линия.

Видове сопран 
 колоратурен – Богато украсен и „гъвкав“ глас, достигащ до най-високите октави. Обикновено колоратурните сопрани „потъват“, пеейки по-ниски тонове.
 лиричен – Много ярък и нежен глас. Лиричното сопрано има по-висока теситура от soubrette-та. Ролите за лиричния сопран са обикновено млади и наивни героини. Пример: Ролята на Мимѝ от операта Бохеми на Джакомо Пучини.
 спинтов – Спинтовият сопран е по-плътен от лиричния, гласът е много богат на цвят, тембър, обем (не диапазон), много е звучен в центъра, прехода и малко над прехода. По-„тромав“ е от предните два.
 драматичен – Изключително тембрист, „богат“ и силен глас, който се вписва идеално, пеейки с оркестър. Драматичният сопран има по-ниска теситура и плътен тембър, за разлика от колоратурния и лиричния сопран.
 сопран – Богат, висок и интересен глас, който срещу другите видове сопрани е най-нисък.

Съществуват смесици между два вида сопрани. Тогава качествата и на двата сопрана се сливат. Например, лирико-колоратурен сопран притежава лекотата на лиричния сопран и височините и подвижната техника на колоратурния или лирико-спинтов притежава лекотата и височините на лиричния и цвета, тембъра и обема на спинтовия – гласът на Райна Кабаиванска е такъв. Смесиците може да продължат.

Колоратурни сопрани 
 Джоан Съдърланд
 Катлийн Бетъл
 Едита Груберова
 Диана Дамрау
 Александрина Пендачанска
 Джуун Андерсън
 Тереза Стратъс
 Християна Лоизу
 Софи Маринова
 Елина Нечаева

Роли за колоратурен сопран:

 Лакме, „Лакме“ (Делиб)
 Елвира, „Италианката в Алжир“ (Росини)
 Блондхен, „Отвличане от сарая“ (Моцарт)
 Маргарита, „Фауст“ (Гуно)
 Олимпия, „Хофманови разкази“ (Жак Офенбах)
 Кралицата на нощта, „Вълшебната флейта“ (Моцарт)
 Елизабет, „Мария Стюарт“ (Доницети)
 Мария Стюарт, „Мария Стюарт“ (Доницети)
 Виолета, „Травиата“ (Верди)
 Семирамида, „Семирамида“ (Росини)
 Джилда, „Риголето“ (Верди)

Лирични сопрани 
 Монсерат Кабайе
 Рене Флеминг
 Анжела Георгиу
 Кири Те Канава
 Таря Турунен
 Анна Мофо
 Анна Нетребко
 Райна Кабаиванска – спинтов сопран
 Вибеке Стене
 Мирела Френи
 Маргарита Хранова
 Бинка Добрева
 Михаела Маринова

Роли за лиричен сопран

 Антония, „Хофманови разкази“ (Жак Офенбах)
 Лиу, „Турандот“ (Пучини)
 Татяна, „Евгений Онегин“ (Чайковски)
 Мими, „Бохеми“ (Пучини)
 Деспина, „Така правят всички“ (Моцарт)
 Мюзета, „Бохеми“ (Пучини)
 Сузана, „Сватбата на Фигаро“ (Моцарт)
 Памина, „Вълшебната флейта“ (Моцарт)
 Микаела, „Кармен“ (Бизе)
 Графиня Алмавива, „Сватбата на Фигаро“ (Моцарт)
 Церлина (може да бъде изпълнявана и от мецосопран), „Дон Жуан“ (Моцарт)

Драматични сопрани 
 Вълкана Стоянова
 Мария Калас
 Ева Търнър
 Биргит Нилсон
 Агнес Николс
 Елинор Рос
 Гена Димитрова

Роли за драматичен сопран
 Абигейл, „Набуко“ (Верди)
 Елса, „Лоенгрин“ (Вагнер)
 Саломе, „Саломе“ (Рихард Щраус)
 Турандот, „Турандот“ (Пучини)
 Леоноре, „Фиделио“ (Бетовен)
 Касандра, „Троянците“ (Берлиоз)
 Зиглинда, „Валкирия“, (Вагнер)

Бележки

Вижте също 
 мецо-сопран
 алт
 тенор
 баритон
 бас

Гласови обхвати